Diari Oficial de la Generalitat Valenciana


Sumari del DOGV 4959, del 04-03-2005 (2005/2394)

Informació pública de la iniciació del procediment simplificat per al programa d'actuació integrada dels terrenys inclosos en la unitat d'execució delimitada pel pla de reforma interior El Perellonet.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2394


Organisme emissor
:   Promociones Valencianas Provasa, SL

Tipus de document
:   Anunci

Informació pública de la iniciació del procediment simplificat per al programa d'actuació integrada dels terrenys inclosos en la unitat d'execució delimitada pel pla de reforma interior El Perellonet. [2005/F2394]
  
A l'empara del que s'establix en la Llei 6/1994, Reguladora de l'Activitat Urbanística, el passat 23 de juliol de 2004, a instàncies de la mercantil Promociones Valencianas Provasa, SL, es va presentar a l'Ajuntament de València, amb número 021056 de registre d'entrada, l'alternativa tècnica del programa d'actuació integrada dels terrenys inclosos en la unitat d'execució delimitada pel pla de reforma interior El Perellonet, comprensiva de memòria de l'alternativa tècnica, homologació sectorial modificativa, pla de reforma interior i projecte d'urbanització.
  
Perquè es tramite pel procediment simplificat de l'article 48 de la Llei Reguladora de l'Activitat Urbanística, s'ha depositat una còpia de la dita alternativa tècnica a la notaria de José Luis Pavía, situada a València, carrer del Pintor Sorolla, número 13, 1r, i s'ha procedit a la remissió d'avisos a qui conste en el cadastre com a titular de drets afectats per l'actuació.
  
En compliment del que s'establix en l'article 46.3 de la Llei Reguladora de l'Activitat Urbanística, es procedix a la publicació de l'edicte corresponent en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, i s'advertix de la possibilitat que dins del termini de 20 dies comptats des de la publicació de l'últim anunci, qualsevol persona interessada podrà comparéixer a la dita notaria i consultar els documents que integren l'alternativa tècnica, com també obtindre a càrrec seu còpia total o parcial de l'acta. Així mateix, durant el termini esmentat, podran consultar la documentació a l'Ajuntament de València, Servici de Planejament, Secció de Programes d'Actuació Integrada (av. Aragó, núm. 35, 4a planta) i presentar davant d'este, perquè s'incorpore a la dita documentació, tant al·legacions com alternatives tècniques que pretenguen competir amb la que s'exposa al públic. Este termini quedarà prorrogat, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial, i prestara caució d'això en la quantia que reglamentàriament es determine.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la corporació (plaça de l'Ajuntament), proposicions juridicoeconòmiques en plica tancada. L'acte d'obertura de pliques es realitzarà una vegada conclòs el termini per a presentar-les i acreditada la remissió d'avisos als titulars cadastrals afectats per l'actuació.
  
Així mateix, el present anunci complix la funció de notificació, de conformitat amb el que es preveu en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte dels propietaris de parcel·les que havent-se intentat la notificació no s'haguera pogut efectuar.